<classify> WAZIRI Mkuu Kassim Majaliwa ameanza ziara ya siku mbili mkoani Kagera huku huku akitoa takribani miezi miwili kwa mkandarasi wa Nyakanazi hadi Kibondo kukamilisha mradi huo vinginevyo hatua dhidi yake zitachukuliwa.Majaliwa aliwasili mjini Bukoba jana akitokea Kigoma na kupata fursa ya kuzungumza na wananchi huku akiwahakikishia kuwa serikali inaendelea kutekeleza miradi ya maendeleo mkoani Kagera.Katika Mkutano wa hadhara Waziri Mkuu Majaliwa alitoa wito kwa sekta binafsi pale zinapoaminiwa na Serikali na kupewa miradi ya kutekeleza kuhakikisha miradi hiyo inatekelezwa na kukamilika kwa wakati.Waziri Mkuu alisikitishwa na Mkandarasi anayeendelea kujenga barabara ya Nyakanazi-Kibondo Kilometa 50 Nyanza Roadworks Ltd kutomaliza barabara hiyo kwa wakati pamoja na kuwa Serikali tayari imeilipa Kampuni hiyo ya Kitanzania fedha za kujenga barabara hiyo.Sijaridhishwa na kiwango cha ujenzi wa barabara ya Nyakanazi Kigoma, jana Juzi nimeongea na Mkandarasi anasingizia hana malori na vifaa wakati tayari tumemlipa fedha, alieleza Waziri Mkuu.Waziri Mkuu Kassim Majaliwa alisema kuwa kama mkandarasi huyo atashindwa kukamilisha barabara hiyo ifikapo Aprili, mwaka huu, serikali itamnyangánya kandarasi hiyo. Barabara ya Nyakanazi Kibondo yenye urefu wa kilometa 50 ilianza kujengwa mwaka 2014 na kulingana na mkataba, ilitakiwa kuwa imekamilika ifikapo Juni 2016 lakini hadi sasa haijakamilika. Gharama za mradi huo ni takribani Shilingi bilioni 46.  <topic>: kitaifa 